ระเบียบคณะกรรมการข้าราชการฝ่ายศาลปกครองระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงินพ.ศ. ๒๕๔๒ อาศัยอำนาจตามความในมาตรา๘๔ แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒คณะกรรมการข้าราชการฝ่ายศาลปกครองจึงออกระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน พ.ศ. ๒๕๔๒ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ในระเบียบนี้สำนักงาน หมายความว่า สำนักงานศาลปกครองสำนักงานศาล หมายความว่า สำนักงานศาลปกครองสูงสุดสำนักงานศาลปกครองกลางหรือสำนักงานศาลปกครองในภูมิภาคต่าง ๆหน่วยงานในสังกัด[๒] หมายความว่า หน่วยงานในสำนักงานระดับสำนักหรือเทียบเท่า และสำนักงานศาลประธาน หมายความว่า ประธานศาลปกครองสูงสุดเลขาธิการ หมายความว่า เลขาธิการสำนักงานศาลปกครองหัวหน้าการเงิน[๓] หมายความว่าผู้อำนวยการกลุ่มที่ปฏิบัติงานการเงินของสำนักงานหรือข้าราชการซึ่งได้รับมอบหมายให้ปฏิบัติหน้าที่ในลักษณะเดียวกันเจ้าหน้าที่การเงิน หมายความว่าข้าราชการซึ่งได้รับมอบหมาย หรือแต่งตั้งตามระเบียบนี้ ให้ปฏิบัติงานด้านการเงินและบัญชีของสำนักงานศาลผู้ปฏิบัติงาน[๔] หมายความว่า ตุลาการศาลปกครอง ข้าราชการฝ่ายศาลปกครองและลูกจ้างของสำนักงานหลักฐานการจ่ายเงิน หมายความว่าหลักฐานซึ่งแสดงว่าได้มีการจ่ายเงินให้แก่ผู้รับหรือเจ้าหนี้ตามข้อผูกพันถูกต้องแล้วใบสำคัญคู่จ่าย[๕] หมายความว่า หลักฐานการจ่ายเงินที่เป็นใบเสร็จรับเงินหลักฐานของธนาคารแสดงการจ่ายเงินให้แก่เจ้าหนี้หรือหลักฐานการนำเงินเข้าบัญชีเงินฝากของผู้รับที่ธนาคารและให้รวมถึงใบนำส่งเงินต่อคลังด้วยใบสำคัญ หมายความว่าหลักฐานแสดงการจ่ายเงินของผู้ปฏิบัติงานเงินสดย่อย หมายความว่าเงินสดที่มีไว้ประจำสำนักงานและสำนักงานศาลเพื่อใช้จ่ายเป็นเงินยืมหรือเป็นค่าใช้จ่ายอื่นของสำนักงานและสำนักงานศาลข้อ๔หลักเกณฑ์และวิธีปฏิบัติเกี่ยวกับการเงินและการเก็บรักษาเงินที่มิได้กำหนดไว้ในระเบียบนี้ให้ปฏิบัติตามระเบียบว่าด้วยการเงินและการเก็บรักษาเงินของทางราชการโดยอนุโลมข้อ ๕ให้เลขาธิการเป็นผู้รักษาการตามระเบียบนี้ และมีอำนาจออกระเบียบ คำสั่งหลักเกณฑ์ และวิธีการเพื่อประโยชน์ในการปฏิบัติงานตามระเบียบนี้ข้อ ๖ให้คณะกรรมการข้าราชการฝ่ายศาลปกครองมีอำนาจตีความและวินิจฉัยปัญหาที่เกิดจากการใช้ระเบียบนี้หมวด ๑การรับเงิน ข้อ ๗[๖]เมื่อพระราชบัญญัติงบประมาณรายจ่ายประจำปีหรือพระราชบัญญัติงบประมาณรายจ่ายเพิ่มเติมใช้บังคับแล้วให้สำนักงานจัดทำแผนการเบิกจ่ายเงินประจำปีเพื่อเบิกเงินกับกรมบัญชีกลางและให้ฝากเงินดังกล่าวไว้กับธนาคารที่เป็นรัฐวิสาหกิจดอกเบี้ยซึ่งเกิดจากเงินฝากธนาคารตามวรรคหนึ่งให้นำส่งคลังเป็นรายได้แผ่นดินอย่างช้าไม่เกินสามวันทำการนับจากวันที่ธนาคารแจ้งหรือบันทึกแสดงยอดดอกเบี้ยในสมุดบัญชีเงินฝากธนาคารให้แล้วข้อ ๘การรับเงินที่เป็นเงินสดหรือเช็คที่ธนาคารสั่งจ่ายให้เจ้าหน้าที่ผู้รับผิดชอบออกใบเสร็จรับเงินไว้เป็นหลักฐานทุกครั้งแล้วนำเข้าบัญชีเงินฝากของสำนักงานอย่างช้าภายในวันทำการถัดไปการรับเงินที่เป็นธนาณัติหรือตราสารอื่นให้เจ้าหน้าที่ผู้รับผิดชอบออกใบเสร็จรับเงินโดยหมายเหตุว่าใบเสร็จรับเงินนั้นจะสมบูรณ์ต่อเมื่อได้เรียกเก็บเงินตามธนาณัติหรือตราสารนั้นแล้วให้เจ้าหน้าที่ผู้รับผิดชอบนำธนาณัติหรือตราสารอื่นนั้นไปขึ้นเงินอย่างช้าภายในวันทำการถัดไปและนำเงินที่ได้รับเข้าบัญชีเงินฝากของสำนักงานภายในวันเดียวกันข้อ ๙การรับเงินทุกรายการจะต้องบันทึกเงินที่ได้รับในบัญชีเงินสดหรือบัญชีเงินฝากธนาคารภายในวันที่ได้รับเงินนั้นโดยให้แสดงให้ทราบว่าได้รับเงินตามแบบคำขอเบิกเงินงบประมาณใบเสร็จรับเงินหรือเอกสารอื่น[๗]ในกรณีที่มีการรับเงินภายหลังกำหนดเวลาปิดบัญชีสำหรับวันนั้นแล้วให้บันทึกการรับเงินดังกล่าวในวันทำการถัดไปกำหนดเวลาปิดบัญชีให้เป็นไปตามที่เลขาธิการกำหนดข้อ ๑๐แบบใบเสร็จรับเงินให้เป็นไปตามที่เลขาธิการกำหนดใบเสร็จรับเงินจะต้องไม่มีการขูด ลบแก้ไขเพิ่มเติมหมายเลขกำกับใบเสร็จรับเงิน จำนวนเงินหรือชื่อผู้ชำระเงินหากใบเสร็จรับเงินลงรายการรับเงินผิดพลาดให้ทำการยกเลิกใบเสร็จรับเงิน นั้นเว้นแต่ปรากฏในภายหลังว่ามีการลงรายการรับเงินผิดพลาดซึ่งมิใช่เป็นการเปลี่ยนแปลงจำนวนเงินหรือตัวผู้ชำระเงิน ให้แก้ไขโดยขีดฆ่าและลงลายมือชื่อกำกับ[๘]การยกเลิกใบเสร็จรับเงินให้ประทับคำว่า ยกเลิก ด้วยตรายางสีแดงไว้ในใบเสร็จรับเงินนั้นและให้คงใบเสร็จรับเงินฉบับที่ยกเลิกติดไว้กับสำเนาเพื่อการตรวจสอบข้อ ๑๑ให้สำนักงานและสำนักงานศาลจัดทำทะเบียนคุมใบเสร็จรับเงินไว้เพื่อให้ทราบและตรวจสอบได้ว่าได้จัดพิมพ์ขึ้นจำนวนเท่าใด ได้จ่ายใบเสร็จรับเงินเล่มใด หมายเลขใดถึงหมายเลขใดให้เจ้าหน้าที่ผู้ใดไปดำเนินการจัดเก็บเงินเมื่อวันเดือนปีใดข้อ ๑๒เมื่อสิ้นปีงบประมาณให้เจ้าหน้าที่ซึ่งรับใบเสร็จรับเงินไปดำเนินการจัดเก็บเงินรายงานให้ผู้อำนวยการสำนักบริหารการเงินและต้นทุน*หรือผู้อำนวยการสำนักงานศาล*แล้วแต่กรณี ทราบว่ามีใบเสร็จรับเงินอยู่ในความรับผิดชอบเล่มใดหมายเลขใดถึงหมายเลขใด และได้ใช้ใบเสร็จรับเงินไปแล้วเล่มใด หมายเลขใดถึงหมายเลขใดอย่างช้าไม่เกินวันที่ ๓๑ ตุลาคม ของปีงบประมาณถัดไป ข้อ ๑๓โดยปกติใบเสร็จรับเงินเล่มใดใช้สำหรับรับเงินของปีงบประมาณใดให้ใช้รับเงินภายในปีงบประมาณนั้นเท่านั้น เมื่อขึ้นปีงบประมาณใหม่ให้ใช้ใบเสร็จรับเงินเล่มใหม่ ใบเสร็จรับเงินฉบับใดยังไม่ได้ใช้ให้คงติดไว้กับเล่ม แต่ให้ปรุ เจาะรูหรือประทับตราเลิกใช้เพื่อให้เป็นที่สังเกตมิให้นำมาใช้รับเงินได้อีกต่อไปข้อ ๑๔ก่อนสิ้นวันทำการ ให้ผู้อำนวยการสำนักบริหารการเงินและต้นทุน*หรือผู้อำนวยการสำนักงานศาล*หรือผู้ที่ได้รับมอบหมายแล้วแต่กรณีตรวจสอบจำนวนเงินที่สำนักงานหรือสำนักงานศาลได้รับและจำนวนเงินที่นำส่งคลังที่ฝากธนาคาร หรือที่คงเหลือเป็นเงินสดกับหลักฐานและรายการที่บันทึกไว้ในบัญชีเงินสดหรือบัญชีเงินฝากธนาคารว่าถูกต้องครบถ้วนหรือไม่หากปรากฏว่าถูกต้องแล้วให้ผู้ตรวจแสดงยอดรวมเงินรับทั้งสิ้นตามใบเสร็จรับเงินทุกฉบับที่ได้รับในวันนั้นไว้ในสำเนาใบเสร็จรับเงินฉบับสุดท้ายและลงลายมือชื่อกำกับไว้ด้วยในกรณีที่ผู้อำนวยการสำนักบริหารการเงินและต้นทุน*หรือผู้อำนวยการสำนักงานศาล*ไม่อยู่หรือไม่อาจปฏิบัติหน้าที่ได้ให้มอบหมายเป็นลายลักษณ์อักษรให้เจ้าหน้าที่ผู้อื่นปฏิบัติหน้าที่แทนหมวด ๒การจ่ายเงิน ส่วนที่ ๑การขออนุมัติและการอนุมัติให้จ่ายเงิน ข้อ ๑๕การจ่ายเงินให้จ่ายได้เฉพาะตามที่มีกฎหมาย ระเบียบ ข้อบังคับหรือมติคณะรัฐมนตรีกำหนดไว้ และผู้มีอำนาจอนุมัติจ่ายเงิน อนุมัติให้จ่ายเงินได้ข้อ ๑๖[๙] ก่อนเริ่มต้นใช้เงินงบประมาณประจำปีให้หน่วยงานในสังกัดจัดทำทะเบียนคุมเงินงบประมาณรายจ่ายประจำปีเพื่อควบคุมการใช้จ่ายงบประมาณในวงเงินที่หน่วยงานได้รับอนุมัติจัดสรรตามแผนการใช้จ่ายเงินประจำปีข้อ ๑๗การจ่ายเงินตามแผนการใช้จ่ายเงินงบประมาณประจำปีให้ดำเนินการให้เสร็จสิ้นในปีงบประมาณนั้นเมื่อสิ้นสุดปีงบประมาณหากมีเงินงบประมาณเหลือจ่ายให้สำนักงานนำส่งคลังเป็นรายได้แผ่นดินเว้นแต่กรณีที่มีหนี้ผูกผัน หรือมีความจำเป็นจะต้องเก็บเงินไว้จ่ายภายหลังสิ้นปีงบประมาณให้เก็บเงินไว้จ่ายต่อไปได้ หลังจากนั้นให้นำเงินส่งคลังเป็นรายได้แผ่นดินข้อ ๑๘[๑๐]หน่วยงานในสังกัดใดประสงค์จะดำเนินการจัดซื้อจัดจ้าง หรือดำเนินการใด ๆซึ่งต้องเบิกเงินของสำนักงาน ให้ตรวจสอบงบประมาณที่ได้รับอนุมัติและวงเงินงบประมาณคงเหลือในทะเบียนคุมเงินงบประมาณรายจ่ายประจำปีของหน่วยงานว่ามีเพียงพอที่จะเบิกจ่ายได้ก่อนเสนอผู้มีอำนาจอนุมัติให้ดำเนินการและขออนุมัติเบิกจ่ายเงินข้อ ๑๙การขอเบิกเงินทุกกรณีให้ระบุวัตถุประสงค์ที่จะนำเงินนั้นไปจ่ายและห้ามมิให้ขอเบิกเงินจนกว่าจะถึงกำหนดหรือใกล้จะถึงกำหนดจ่ายเงินเงินที่ขอเบิกเพื่อการใดให้นำไปจ่ายเฉพาะเพื่อการนั้นเท่านั้น จะนำไปจ่ายเพื่อการอื่นไม่ได้ข้อ ๒๐ค่าใช้จ่ายดังต่อไปนี้ เมื่อได้มีการอนุมัติให้ดำเนินการในครั้งแรกแล้วให้ขออนุมัติจ่ายเงินได้โดยไม่ต้องขออนุมัติให้ดำเนินการในแต่ละครั้งอีก(๑)ค่าใช้จ่ายประเภทสาธารณูปโภค เช่น ค่าไฟฟ้า ค่าน้ำประปา ค่าโทรศัพท์(๒)ค่าเช่า ค่าใช้บริการ ค่าบัตรโดยสารเครื่องบินที่บริษัทการบินเรียกเก็บ(๓)ค่าธรรมเนียมในการโอนเงิน ค่าอากรเช็คและค่าธรรมเนียมอื่นที่ธนาคารผู้รับฝากเงินเรียกเก็บ(๔)ประโยชน์ตอบแทนอื่น ที่สำนักงานต้องจ่ายตามปกติเป็นรายเดือน(๕)ค่าใช้จ่ายอื่นนอกจาก (๑) (๒) (๓) และ (๔) ตามที่เลขาธิการกำหนดค่าใช้จ่ายประเภทเงินเดือนและค่าจ้างให้เบิกจ่ายได้ตามสิทธิโดยไม่ต้องขออนุมัติดำเนินการหรือขออนุมัติเบิกจ่ายข้อ ๒๑[๑๑] ให้ผู้ดำรงตำแหน่งดังต่อไปนี้ มีอำนาจอนุมัติให้ดำเนินการและอนุมัติจ่ายเงินภายในวงเงินดังนี้(๑)[๑๒]ผู้อำนวยการสำนักหรือผู้อำนวยการหน่วยงานที่เรียกชื่ออย่างอื่นซึ่งมีฐานะเทียบเท่าสำนักไม่เกิน ๓๐,๐๐๐ บาท(๒)ผู้อำนวยการสำนักบริหารการเงินและต้นทุน และผู้อำนวยการสำนักบริหารทรัพย์สิน ไม่เกิน๒๐๐,๐๐๐ บาท(๓)ผู้อำนวยการสำนักงานศาล ไม่เกิน ๕๐๐,๐๐๐ บาท(๔)รองเลขาธิการ ไม่เกิน ๒,๐๐๐,๐๐๐ บาท(๕)เลขาธิการ ไม่จำกัดวงเงินข้อ ๒๒การจ่ายเงินจะต้องมีหลักฐานการจ่ายเงินไว้เพื่อประโยชน์ในการตรวจสอบข้อ ๒๓การจ่ายเงินให้แก่ผู้รับเงินทุกรายการ จะต้องมีการบันทึกการจ่ายเงินไว้ในบัญชีเงินสดหรือบัญชีเงินฝากธนาคารแล้วแต่กรณี ในวันที่จ่ายเงินนั้นข้อ ๒๔ห้ามมิให้ผู้มีหน้าที่จ่ายเงินเรียกใบสำคัญคู่จ่ายหรือให้ผู้รับเงินลงลายมือชื่อรับเงินในหลักฐานการจ่ายเงินโดยที่ยังมิได้มีการจ่ายเงินให้แก่เจ้าหนี้หรือผู้มีสิทธิรับเงินข้อ ๒๕ภายหลังกำหนดเวลาปิดบัญชีในแต่ละวันให้ผู้อำนวยการสำนักบริหารการเงินและต้นทุน*หรือผู้อำนวยการสำนักงานศาล*หรือผู้ที่ได้รับมอบหมายแล้วแต่กรณีตรวจสอบรายการจ่ายเงินที่บันทึกไว้ในบัญชีเงินสดหรือบัญชีเงินฝากธนาคารกับหลักฐานการจ่ายเงินในวันนั้นหากปรากฏว่าถูกต้องแล้วให้ผู้ตรวจสอบลงลายมือชื่อกำกับยอดเงินคงเหลือไว้ในบัญชีนั้น ๆส่วนที่ ๒วิธีปฏิบัติในการจ่ายเงิน ข้อ ๒๖[๑๓] การจ่ายเงินให้จ่ายเป็นเช็คหรือจ่ายโดยการสั่งให้ธนาคารโอนเงินจากบัญชีเงินฝากของสำนักงานหรือสำนักงานศาลเข้าบัญชีของเจ้าหนี้หรือผู้มีสิทธิรับเงินหรือจ่ายโดยการยินยอมให้ธนาคารหักเงินจากบัญชีเงินฝากของสำนักงานหรือสำนักงานศาลให้แก่เจ้าหนี้หรือผู้มีสิทธิรับเงินที่เป็นหน่วยงานของรัฐยกเว้นในกรณีจ่ายจากเงินสดย่อยการจ่ายเงินโดยการยินยอมให้ธนาคารหักเงินจากบัญชีเงินฝากของสำนักงานหรือสำนักงานศาลให้แก่เจ้าหนี้หรือผู้มีสิทธิรับเงินที่เป็นหน่วยงานของรัฐให้กระทำได้ต่อเมื่อได้รับความเห็นชอบจากเลขาธิการแล้วข้อ ๒๗[๑๔] การเขียนเช็คสั่งจ่ายและการสั่งจ่ายเช็คให้ปฏิบัติดังนี้(๑)การเขียนเช็คสั่งจ่าย(ก)การจ่ายเงินให้แก่เจ้าหนี้ ในกรณีซื้อ เช่าทรัพย์สิน หรือจ้างทำของให้ออกเช็คสั่งจ่ายในนามของเจ้าหนี้ ขีดฆ่าคำว่า หรือตามคำสั่ง หรือ หรือผู้ถือ ออกและขีดคร่อมด้วย(ข)การจ่ายเงินให้แก่เจ้าหนี้นอกจากกรณีตาม (ก)ให้ออกเช็คสั่งจ่ายในนามของเจ้าหนี้ขีดฆ่าคำว่า หรือตามคำสั่ง หรือ หรือผู้ถือ ออกและขีดคร่อมหรือไม่ก็ได้(ค)ในกรณีสั่งจ่ายเงินด้วยเช็คเพื่อเบิกเงินสดมาจ่ายให้ออกเช็คสั่งจ่ายในนามเจ้าหน้าที่ผู้ได้รับมอบหมายและขีดฆ่าคำว่า หรือตามคำสั่ง หรือ หรือผู้ถือ ออกห้ามออกเช็คโดยไม่ระบุชื่อผู้รับเงิน ห้ามออกเช็คสั่งจ่ายเงินสด(ง)การออกเช็คเพื่อสั่งให้ธนาคารโอนเงินให้เจ้าหนี้หรือผู้มีสิทธิรับเงินตามข้อ ๒๘ให้ออกเช็คสั่งจ่ายในนามของธนาคาร และให้ระบุคำว่า เพื่อโอนให้เจ้าหนี้ ........ราย ไว้ในเช็คด้วย(จ)การเขียนหรือพิมพ์จำนวนเงินในเช็คที่เป็นตัวอักษร ให้เขียนหรือพิมพ์ให้ชิดคำว่า บาท และขีดเส้นหน้าจำนวนเงินอย่าให้มีช่องว่างที่จะเขียนหรือพิมพ์จำนวนเงินเพิ่มเติมได้และให้ขีดเส้นตรงหลังชื่อสกุล ชื่อบริษัท หรือห้างหุ้นส่วน จนชิดคำว่า หรือตามคำสั่ง หรือ หรือผู้ถือ แล้วแต่กรณี โดยมิให้มีการเขียนหรือพิมพ์ชื่อบุคคลอื่นเพิ่มเติมได้อีก(๒)การสั่งจ่ายเช็คของสำนักงานและสำนักงานศาลทุกครั้งจะต้องลงลายมือชื่อผู้มีอำนาจลงนามในเช็ค หากมีการระบุรายการในเช็คผิดพลาดให้ยกเลิกเช็คโดยประทับคำว่า ยกเลิกด้วยตรายางสีแดงไว้ที่ด้านหน้าเช็คนั้นและให้คงเช็คที่ยกเลิกนั้นไว้กับต้นขั้วเพื่อการตรวจสอบข้อ ๒๘[๑๕] การจ่ายเงินโดยการสั่งให้ธนาคารโอนเงินจากบัญชีเงินฝากของสำนักงานหรือสำนักงานศาลเข้าบัญชีเจ้าหนี้หรือผู้มีสิทธิรับเงินให้ปฏิบัติดังนี้(๑)ให้เจ้าหนี้หรือผู้มีสิทธิรับเงินแสดงเจตนาขอรับเงินผ่านธนาคารตามแบบคำขอรับเงินผ่านธนาคารที่สำนักงานกำหนด(๒)เมื่อหนี้ถึงกำหนดชำระให้สำนักงานหรือสำนักงานศาลจัดทำเช็คสั่งจ่ายเงินให้ธนาคารเป็นจำนวนเงินเท่ากับยอดรวมที่จะให้ธนาคารโอนเงินเข้าบัญชีให้เจ้าหนี้หรือผู้มีสิทธิรับเงินและให้จัดทำเอกสารประกอบการสั่งโอนเงิน จำนวน ๒ ฉบับ เป็นต้นฉบับ ๑ ชุดและสำเนาคู่ฉบับ ๑ ชุด ดังนี้(ก)หนังสือสั่งโอนเงิน โดยระบุชื่อ เลขที่บัญชีเงินฝากและจำนวนเงินที่จะโอนเข้าบัญชีเงินฝากของเจ้าหนี้หรือผู้มีสิทธิรับเงินแต่ละรายที่ได้แสดงเจตนาไว้ตาม(๑)(ข)ใบนำฝากเงินเข้าบัญชีให้เจ้าหนี้หรือผู้มีสิทธิรับเงินแต่ละราย ตามแบบของธนาคาร(๓)ให้ใช้แบบคำขอรับเงินผ่านธนาคาร หนังสือสั่งโอนเงินสำเนาใบนำฝากเงินเข้าบัญชีของเจ้าหนี้หรือผู้มีสิทธิรับเงินและใบเสร็จรับเงินซึ่งลงวันที่ที่โอนเงินเข้าบัญชี เป็นหลักฐานการจ่ายเงินข้อ ๒๘/๑[๑๖]การจ่ายเงินโดยการยินยอมให้ธนาคารหักเงินจากบัญชีเงินฝากของสำนักงานหรือสำนักงานศาลให้แก่เจ้าหนี้หรือผู้มีสิทธิรับเงินที่เป็นหน่วยงานของรัฐให้ปฏิบัติดังนี้(๑)ให้เจ้าหนี้หรือผู้มีสิทธิรับเงินแสดงเจตนาขอรับเงินผ่านธนาคารโดยวิธีหักเงินจากบัญชีเงินฝากของสำนักงานหรือสำนักงานศาล(๒) ให้สำนักงานหรือสำนักงานศาลยื่นคำขอแสดงความประสงค์ให้ธนาคารหักเงินจากบัญชีเงินฝากของสำนักงานหรือสำนักงานศาลเพื่อชำระหนี้ให้แก่เจ้าหนี้หรือผู้มีสิทธิรับเงินแล้วสำเนาคู่ฉบับไว้เป็นหลักฐานจำนวน ๑ ชุด(๓)เมื่อธนาคารดำเนินการหักเงินชำระหนี้ให้แก่เจ้าหนี้หรือผู้มีสิทธิรับเงินแล้วให้สำนักงานหรือสำนักงานศาลจัดพิมพ์รายงานสรุปการนำส่งเงินจากระบบงานทางสื่ออิเล็กทรอนิกส์หรือสื่อเทคโนโลยีสารสนเทศประเภทอื่นของเจ้าหนี้หรือผู้มีสิทธิรับเงิน(๔) ให้ใช้คำขอตาม (๒) ข้อมูลการนำส่งเงินและรายงานสรุปการนำส่งเงินเป็นหลักฐานการจ่ายเงินข้อ ๒๙[๑๗] การลงนามในเช็ค ให้ผู้อำนวยการสำนักบริหารการเงินและต้นทุนลงนามร่วมกับเลขาธิการหรือรองเลขาธิการตามวงเงินที่กำหนดในข้อ ๒๑สำหรับสำนักงานศาลให้ผู้อำนวยการสำนักงานศาลลงนามร่วมกับผู้อำนวยการกลุ่มที่รับผิดชอบเกี่ยวกับการเงินตามวงเงินที่กำหนดในข้อ๒๑ (๓)ส่วนที่ ๓หลักฐานการจ่ายเงิน ข้อ ๓๐หลักฐานการจ่ายเงินนอกจากใบสำคัญคู่จ่ายให้เป็นไปตามแบบที่สำนักบริหารการเงินและต้นทุน*กำหนดข้อ ๓๑ใบสำคัญคู่จ่ายที่เป็นใบเสร็จรับเงินซึ่งผู้รับเงินออกให้อย่างน้อยต้องมีรายการดังต่อไปนี้(๑)ชื่อ สถานที่อยู่ หรือที่ทำการของผู้รับเงิน(๒)วัน เดือน ปี ที่รับเงิน(๓)รายการแสดงการรับเงิน(๔)จำนวนเงิน ทั้งตัวเลขและตัวอักษร(๕)ลายมือชื่อของผู้รับเงินข้อ ๓๒ให้เจ้าหน้าที่ผู้จ่ายเงินประทับตรา จ่ายเงินแล้ว และลงลายมือชื่อซึ่งมีชื่อตัวบรรจงกำกับไว้พร้อมทั้งลง วัน เดือน ปี ที่จ่ายเงิน ในหลักฐานการจ่ายเงินทุกฉบับเพื่อป้องกันการเบิกซ้ำและเพื่อประโยชน์ในการตรวจสอบข้อ ๓๓ถ้าผู้มีสิทธิรับเงินไม่สามารถรับเงินด้วยตนเองได้จะมอบอำนาจให้ผู้อื่นเป็นผู้รับเงินแทนก็ได้ โดยจะต้องมีใบมอบอำนาจแนบมาด้วยข้อ ๓๔การจ่ายเงินสำหรับการไปปฏิบัติราชการในต่างประเทศ ซึ่งตามกฎหมายหรือประเพณีนิยมของประเทศนั้นๆ ไม่ต้องออกใบเสร็จรับเงิน หรือใบเสร็จรับเงินเป็นภาษาต่างประเทศให้ผู้จ่ายเงินทำใบรับรองการจ่ายเงินโดยระบุรายการแสดงการจ่ายเงิน วัน เดือน ปีที่จ่ายเงิน จำนวนเงิน และลงลายมือชื่อ พร้อมทั้งแนบใบสำคัญ (ถ้ามี)หรือใบเสร็จรับเงินดังกล่าวไปพร้อมกับใบรับรองเพื่อตรวจสอบด้วยข้อ ๓๕การจ่ายเงินรายใดซึ่งตามลักษณะไม่อาจเรียกใบเสร็จรับเงินจากผู้รับเงินได้ให้ผู้จ่ายเงินทำใบรับรองการจ่ายเงิน ตามข้อ ๓๔ ข้อ ๓๖ในกรณีที่หลักฐานการจ่ายเงินชำรุดหรือสูญหาย ให้ปฏิบัติดังนี้(๑)กรณีใบสำคัญคู่จ่ายชำรุดหรือสูญหาย ให้ใช้สำเนาใบสำคัญคู่จ่ายซึ่งผู้รับเงินรับรองได้โดยให้เจ้าหน้าที่ผู้รับผิดชอบจดแจ้งเหตุผลไว้ในสำเนาใบสำคัญคู่จ่ายและลงนามผู้จดแจ้งไว้(๒)กรณีใบสำคัญคู่จ่ายชำรุดหรือสูญหายและไม่อาจขอสำเนาใบสำคัญคู่จ่ายได้ให้เจ้าหน้าที่ผู้จ่ายเงินทำใบรับรองการจ่ายเงินและชี้แจงพฤติการณ์ที่ใบสำคัญคู่จ่ายชำรุดหรือสูญหายและเหตุผลที่ไม่อาจขอสำเนาใบสำคัญคู่จ่ายนั้นได้ต่อเลขาธิการหรือผู้อำนวยการสำนักงานศาล*แล้วแต่กรณี เพื่อพิจารณาอนุมัติ เมื่อได้รับอนุมัติแล้วให้ใช้ใบรับรองการจ่ายเงินนั้นเป็นใบสำคัญคู่จ่ายได้(๓)กรณีหลักฐานการจ่ายเงินอื่นที่ไม่ใช่ใบสำคัญคู่จ่ายชำรุดหรือสูญหาย ให้นำ (๑) และ(๒) มาใช้บังคับโดยอนุโลมข้อ ๓๗การทำหลักฐานการจ่ายเงินให้พิมพ์หรือเขียนตัวหมึกการแก้ไขหลักฐานการจ่ายเงินให้ใช้วิธีขีดฆ่าแล้วพิมพ์หรือเขียนใหม่โดยให้ผู้รับเงินลงลายมือชื่อกำกับไว้ทุกแห่งส่วนที่ ๔การจ่ายเงินเดือนและค่าจ้าง ข้อ ๓๘การจ่ายเงินเดือนและค่าจ้างให้แก่ผู้ปฏิบัติงานให้จ่ายผ่านธนาคารที่สำนักงานกำหนดโดยให้ผู้ปฏิบัติงานแต่ละรายมีหน้าที่ไปขอเปิดบัญชีกับธนาคารดังกล่าวข้อ ๓๙[๑๘] ในวันก่อนกำหนดการจ่ายเงินเดือนและค่าจ้างอย่างน้อยสามวันทำการให้สำนักบริหารการเงินและต้นทุนนำเงินเดือนและค่าจ้างคงเหลือสุทธิเข้าฝากธนาคารในบัญชีของผู้ปฏิบัติงานแต่ละรายเพื่อที่ผู้ปฏิบัติงานจะสามารถเบิกเงินจากธนาคารได้ตามกำหนดเวลาและให้ขอหลักฐานการนำเงินเข้าบัญชีธนาคารดังกล่าวเก็บไว้เป็นหลักฐานทางบัญชีต่อไปข้อ ๔๐ให้สำนักบริหารการเงินและต้นทุน*ส่งใบรายการแสดงเงินเดือน เงินเพิ่ม(ถ้ามี) เงินประจำตำแหน่ง พร้อมทั้งรายการหักเงินต่าง ๆ เช่นการหักภาษีเงินได้บุคคลธรรมดา ณ ที่จ่าย เงิน กบข.เงินชำระหนี้เงินกู้สหกรณ์หรือกองทุนสงเคราะห์ เงินสวัสดิการเงินกู้เพื่อที่อยู่อาศัยให้แก่ผู้ปฏิบัติงานแต่ละรายทุกเดือนส่วนที่ ๕การจ่ายเงินยืม ข้อ ๔๑[๑๙]การจ่ายเงินยืมของสำนักงานและสำนักงานศาลจะจ่ายได้แต่เฉพาะที่ผู้ยืมได้ทำสัญญาการยืมตามแบบที่สำนักบริหารการเงินและต้นทุน*กำหนดและเลขาธิการหรือผู้ซึ่งเลขาธิการมอบหมายหรือผู้อำนวยการสำนักงานศาล* แล้วแต่กรณีได้อนุมัติให้จ่ายเงินยืมตามสัญญาการยืมเงินนั้นแล้วข้อ ๔๒ผู้ปฏิบัติงานอาจขอยืมเงินได้ในกรณีดังต่อไปนี้(๑)เพื่อการจัดซื้อหรือจ้างที่จำเป็นและเร่งด่วน(๒)เพื่อเป็นค่าใช้จ่ายในการเดินทางไปราชการ(๓)เพื่อเป็นค่าใช้จ่ายอื่นตามภาระหน้าที่ในการปฏิบัติราชการข้อ ๔๓การส่งใช้เงินยืมให้ปฏิบัติดังนี้(๑)การยืมเงินเพื่อซื้อวัสดุให้ส่งใช้เงินยืมให้เสร็จสิ้นภายในสิบวันนับแต่วันที่ได้รับเงิน(๒)การยืมเงินเพื่อเดินทางไปราชการ ให้ส่งใบสำคัญพร้อมเงินเหลือจ่าย (ถ้ามี)ส่งใช้เงินยืมให้เสร็จสิ้นภายในสิบห้าวัน นับจากวันที่กลับจากการปฏิบัติราชการหากไม่ได้เดินทางตามที่กำหนดให้นำเงินยืมทั้งสิ้นที่ได้รับส่งคืนทันที(๓)การยืมเงินเพื่อเป็นค่าใช้จ่ายอื่น นอกจาก (๑) และ (๒)ให้ส่งใช้เงินยืมภายในสิบห้าวันนับจากวันเสร็จสิ้นภาระหน้าที่ข้อ ๔๔ผู้ยืมเงินจะต้องใช้เงินตามที่ระบุไว้ในรายการและวัตถุประสงค์ในสัญญาการยืมเงินเท่านั้นข้อ ๔๕[๒๐] เมื่อผู้ยืมส่งใช้เงินยืมให้เจ้าหน้าที่ผู้รับเงินบันทึกการรับคืนเงินยืมพร้อมทั้งออกใบเสร็จรับเงิน(ถ้ามี) และใบรับใบสำคัญซึ่งส่งใช้เงินยืม ให้ผู้ยืมไว้เป็นหลักฐานข้อ ๔๖ในกรณีที่ผู้ยืมมิได้ชำระคืนเงินยืมหรือส่งใช้เงินยืมภายในกำหนดให้ผู้อำนวยการสำนักบริหารการเงินและต้นทุน*หรือเจ้าหน้าที่การเงินเรียกให้ชดใช้เงินยืมตามเงื่อนไขในสัญญาการยืมให้เสร็จสิ้นไปโดยเร็วอย่างช้าไม่เกินสิบห้าวันนับแต่วันครบกำหนดในกรณีที่ไม่อาจปฏิบัติได้ตามวรรคหนึ่งให้รายงานให้เลขาธิการหรือผู้อำนวยการสำนักงานศาล*แล้วแต่กรณี ทราบเพื่อพิจารณาสั่งการบังคับให้เป็นไปตามสัญญาการยืมเงินต่อไปข้อ ๔๗สัญญาการยืมเงินซึ่งยังไม่ได้ชำระคืนเงินยืมหรือส่งใช้เงินยืมให้เสร็จสิ้นจะต้องเก็บรักษาไว้ในที่ปลอดภัยไม่ให้สูญหายเมื่อชำระคืนเงินยืมหรือส่งใช้เงินยืมครบถ้วนแล้ว ให้ระบุคำว่า ส่งใช้เงินยืมแล้ว ในสัญญาการยืมเงินฉบับนั้นทันทีส่วนที่ ๖เงินสดย่อย ข้อ ๔๘[๒๑]ให้สำนักงานและสำนักงานศาลมีเงินสดย่อยไว้สำรองจ่ายในแต่ละวันตามจำนวนที่เลขาธิการกำหนดข้อ ๔๙ให้ผู้อำนวยการสำนักบริหารการเงินและต้นทุน*หรือผู้อำนวยการสำนักงานศาล*หรือผู้ได้รับมอบหมายแล้วแต่กรณี เป็นผู้มีหน้าที่ดูแลเงินสดย่อยข้อ ๕๐การจ่ายเงินจากเงินสดย่อยให้จ่ายสำหรับค่าใช้จ่ายต่าง ๆ ดังนี้(๑)เป็นหนี้จำนวนเล็กน้อย(๒)เป็นหนี้ที่ต้องชำระด้วยเงินสด ซึ่งผู้ขายไม่ยินยอมรับชำระหนี้ด้วยเช็คและเป็นสินค้าที่ไม่สามารถจัดซื้อจากผู้ขายรายอื่นได้หรือจัดซื้อจากผู้ขายรายอื่นได้ แต่ไม่สะดวก(๓)จ่ายตามใบสั่งซื้อซึ่งมีราคาไม่เกิน ๑๐,๐๐๐ บาท(๔)เป็นการยืมซื้อของหรือค่าใช้จ่ายในการปฏิบัติราชการ(๕)[๒๒]เป็นการทดรองจ่ายเงินสวัสดิการต่าง ๆ ให้แก่ข้าราชการหรือลูกจ้างของสำนักงาน ทั้งนี้เฉพาะเงินสวัสดิการที่จะต้องขอเบิกจากกรมบัญชีกลางหรือสำนักงานคลังจังหวัดข้อ ๕๑[๒๓]เงินสดย่อยคงเหลือในแต่ละวันเฉพาะที่เป็นเงินสด ให้เก็บรักษาไว้ในตู้นิรภัยเว้นแต่ในกรณีที่ไม่มีตู้นิรภัย ให้เก็บรักษาไว้ในที่ปลอดภัย ณ ที่ทำการโดยปฏิบัติตามข้อกำหนด เรื่อง การเก็บรักษาเงินของสำนักงานข้อ ๕๒จำนวนเงินสดย่อยในระยะเวลาใดระยะเวลาหนึ่งจะต้องมีจำนวนที่ตรวจสอบได้แน่นอนการรับจ่ายเงินสดย่อยทุกรายการจะต้องลงรายการบัญชีในทะเบียนคุมเงินสดย่อยข้อ ๕๓จำนวนเงินสดย่อยในแต่ละวันจะต้องประกอบด้วย(๑)[๒๔]จำนวนเงินสดและเงินฝากธนาคารคงเหลือ(๒)หลักฐานการจ่ายเงินที่ได้รองจ่ายเงินไปแล้ว(๓)สัญญาการยืมเงินเมื่อใดที่เจ้าหน้าที่เห็นว่าเงินสดย่อยจะมีไม่เพียงพอให้จัดทำรายงานเบิกเงินชดเชยจำนวนเท่ากับหลักฐานการจ่ายเงินที่ได้รองจ่ายเงินไปแล้วรวมกับสัญญาการยืมเงินเพื่อนำมาสมทบกับจำนวนเงินสดย่อยคงเหลือต่อไปข้อ ๕๔การยืมเงินจากเงินสดย่อยผู้ยืมจะต้องปฏิบัติตามหลักเกณฑ์ว่าด้วยการจ่ายเงินยืมในส่วนที่ ๕ข้อ ๕๕ในกรณีที่มีการเปลี่ยนตัวผู้มีหน้าที่ดูแลเงินสดย่อยให้ตรวจสอบยอดเงินคงเหลือ รายการหลักฐานการจ่ายเงินและสัญญาการยืมเงินที่ยังไม่ได้เบิกชดเชยและให้ส่งมอบงานเป็นลายลักษณ์อักษรหมวด ๓การเก็บรักษาเงิน ส่วนที่ ๑ตู้นิรภัย ข้อ ๕๖ให้สำนักงานจัดให้มีตู้นิรภัยสำหรับเก็บรักษาเงินเอกสารสิทธิและเอกสารแสดงสิทธิของสำนักงานสำหรับสำนักงานศาลที่ยังไม่มีตู้นิรภัยให้เก็บรักษาเงิน เอกสารสิทธิและเอกสารแสดงสิทธิไว้ในที่ปลอดภัยของสำนักงานศาลนั้นข้อ ๕๗ตู้นิรภัยของสำนักงานและสำนักงานศาล ให้ตั้งไว้ในที่มั่นคงปลอดภัยและให้มีลูกกุญแจอย่างน้อยสองดอกแต่ละดอกมีลักษณะต่างกันข้อ ๕๘ลูกกุญแจตู้นิรภัยตู้หนึ่ง ๆ ให้มีอย่างน้อยสองสำรับสำรับหนึ่งมอบให้กรรมการเก็บรักษาเงินเป็นผู้เก็บรักษานอกนั้นให้นำฝากเก็บรักษาในลักษณะหีบห่อ ดังนี้(๑)[๒๕]สำหรับสำนักงานให้ฝากเก็บที่กรมธนารักษ์ กระทรวงการคลัง(๒)[๒๖]สำหรับสำนักงานศาลให้ฝากเก็บที่สำนักงานคลังจังหวัดในกรณีที่ตู้นิรภัยมีรหัสประกอบให้บรรจุรหัสใส่ซองปิดผนึกเก็บไว้พร้อมกับลูกกุญแจตามที่กำหนดไว้ในวรรคหนึ่งส่วนที่ ๒กรรมการเก็บรักษาเงิน ข้อ ๕๙ ให้เลขาธิการแต่งตั้งข้าราชการของสำนักงานซึ่งดำรงตำแหน่งประเภททั่วไปไม่ต่ำกว่าระดับชำนาญงาน หรือประเภทวิชาการไม่ต่ำกว่าระดับชำนาญการอย่างน้อยสามคนเป็นกรรมการเก็บรักษาเงิน[๒๗]สำหรับสำนักงานศาลให้ผู้อำนวยการสำนักงานศาล*เป็นผู้แต่งตั้งกรรมการเก็บรักษาเงินตามวรรคหนึ่งข้อ ๖๐ให้กรรมการเก็บรักษาเงินเป็นผู้ถือลูกกุญแจตู้นิรภัยในกรณีที่ตู้นิรภัยมีที่ใส่กุญแจจำนวนเท่ากับจำนวนกรรมการให้กรรมการถือลูกกุญแจคนละดอกแต่ถ้าตู้นิรภัยมีที่ใส่กุญแจจำนวนน้อยกว่าจำนวนกรรมการให้กรรมการที่อาวุโสถือลูกกุญแจคนละดอกในกรณีที่ตู้นิรภัยมีรหัสประกอบให้กรรมการผู้มีอาวุโสสูงสุดเก็บรักษารหัสด้วยถ้าต้องมีการส่งมอบลูกกุญแจเป็นการชั่วคราวและกรรมการผู้ส่งมอบกุญแจถือรหัสอยู่ให้ส่งมอบรหัสไปพร้อมกับลูกกุญแจด้วยข้อ ๖๑ถ้ากรรมการผู้เก็บรักษาลูกกุญแจตู้นิรภัยคนใดไม่สามารถปฏิบัติหน้าที่ได้ให้รายงานต่อเลขาธิการหรือผู้อำนวยการสำนักงานศาล*แล้วแต่กรณี เพื่อแต่งตั้งกรรมการผู้เก็บรักษาลูกกุญแจเป็นการชั่วคราวการส่งมอบลูกกุญแจตู้นิรภัยต้องบันทึกไว้เป็นหลักฐานด้วยทุกครั้งข้อ ๖๒การส่งมอบและรับมอบลูกกุญแจระหว่างกรรมการกับผู้ที่ได้รับมอบหมายให้ทำหน้าที่กรรมการแทนชั่วคราวให้กรรมการผู้ส่งมอบและกรรมการผู้รับมอบตรวจนับตัวเงินและหลักฐานแทนตัวเงินซึ่งเก็บรักษาไว้ในตู้นิรภัยให้ถูกต้องตามรายการเงินคงเหลือประจำวันแล้วทำบันทึกการส่งมอบและรับมอบพร้อมกับลงลายมือชื่อกรรมการทุกคนไว้ในรายงานเงินคงเหลือประจำวันนั้นด้วยห้ามมิให้กรรมการผู้เก็บรักษาลูกกุญแจมอบลูกกุญแจให้ผู้อื่นทำหน้าที่แทนเว้นแต่เป็นการมอบให้ผู้ซึ่งได้รับแต่งตั้งเป็นกรรมการชั่วคราวข้อ ๖๓การเก็บรักษาลูกกุญแจตู้นิรภัย ต้องให้อยู่ในที่ปลอดภัย อย่าให้สูญหายและห้ามผู้ใดนำไปพิมพ์แบบลูกกุญแจ หากปรากฏว่าลูกกุญแจหายหรือมีกรณีสงสัยว่าจะมีผู้ปลอมแปลงลูกกุญแจหรือนำไปพิมพ์แบบลูกกุญแจเพิ่มโดยไม่ชอบให้รีบรายงานเลขาธิการหรือผู้อำนวยการสำนักงานศาล*ทราบเพื่อสั่งการโดยด่วนส่วนที่ ๓การเก็บรักษาเงิน ข้อ ๖๔ภายหลังกำหนดเวลาปิดบัญชีในแต่ละวัน ให้หัวหน้าการเงินหรือเจ้าหน้าที่การเงินแล้วแต่กรณีนำเงินที่จะเก็บรักษาพร้อมรายงานเงินคงเหลือประจำวันส่งมอบต่อคณะกรรมการเก็บรักษาเงินให้คณะกรรมการเก็บรักษาเงินและหัวหน้าการเงินหรือเจ้าหน้าที่การเงินร่วมกันตรวจสอบเงินและหลักฐานแทนตัวเงินกับรายงานเงินคงเหลือประจำวัน เมื่อปรากฏว่าถูกต้องแล้วให้นำเงินเข้าเก็บรักษาในตู้นิรภัยโดยให้กรรมการทุกคนและเจ้าหน้าที่ดังกล่าวลงลายมือชื่อในรายงานเงินคงเหลือประจำวันไว้เป็นหลักฐานและให้กรรมการใส่กุญแจตู้นิรภัยให้เรียบร้อยข้อ ๖๕[๒๘]ให้หัวหน้าการเงินหรือเจ้าหน้าที่การเงินหรือเจ้าหน้าที่ซึ่งได้รับมอบหมายเสนอรายงานเงินคงเหลือประจำวันในวันทำการถัดไปต่อเลขาธิการหรือผู้ซึ่งเลขาธิการมอบหมายหรือผู้อำนวยการสำนักงานศาล*แล้วแต่กรณีข้อ ๖๖ในกรณีที่ปรากฏว่าเงินที่ได้รับมอบให้เก็บรักษาไม่ตรงกับจำนวนที่แสดงไว้ในรายงานเงินคงเหลือประจำวันให้คณะกรรมการเก็บรักษาเงินและเจ้าหน้าที่ผู้นำส่งร่วมกันบันทึกจำนวนที่ตรวจนับได้นั้นไว้ในรายงานคงเหลือประจำวันและลงลายมือชื่อทุกคน แล้วนำเงินเข้าเก็บในตู้นิรภัยโดยปฏิบัติตามข้อ ๖๔และให้กรรมการเก็บรักษาเงินรายงานให้เลขาธิการหรือผู้อำนวยการสำนักงานศาล* แล้วแต่กรณีทราบทันที เพื่อพิจารณาสั่งการต่อไปข้อ ๖๗ในวันทำการถัดไป หากจะต้องนำเงินออกจ่ายให้คณะกรรมการเก็บรักษาเงินมอบเงินที่เก็บรักษาทั้งหมดให้หัวหน้าการเงินหรือเจ้าหน้าที่การเงินแล้วแต่กรณี รับไปจ่ายโดยให้ลงลายมือชื่อรับเงินไว้ในรายงานเงินคงเหลือประจำวันก่อนวันทำการที่รับเงินไปจ่ายนั้นข้อ ๖๘การเปิดตู้นิรภัยให้คณะกรรมการเก็บรักษาเงินและเจ้าหน้าที่การเงินตรวจสภาพกุญแจและตู้นิรภัยก่อนเมื่อปรากฏว่าอยู่ในสภาพเรียบร้อยจึงเปิดได้หากปรากฏว่ากุญแจหรือตู้นิรภัยอยู่ในสภาพไม่เรียบร้อยหรือมีเหตุสงสัยว่ามีการทุจริต ให้กรรมการเก็บรักษาเงินหรือหัวหน้าการเงินหรือเจ้าหน้าที่การเงินรายงานต่อเลขาธิการหรือผู้อำนวยการสำนักงานศาล*แล้วแต่กรณีทราบทันที เพื่อพิจารณาสั่งการต่อไปหมวด ๔ความสัมพันธ์ระหว่างสำนักงานกับสำนักงานศาล ข้อ ๖๙ให้สำนักงานศาลเปิดบัญชีเงินฝากกับธนาคารที่สำนักงานใช้บริการ ในนามของสำนักงานศาลนั้นให้ผู้อำนวยการกลุ่มบริหารทั่วไป*หรือผู้ที่ได้รับมอบหมายและผู้อำนวยการสำนักงานศาล*เป็นผู้มีอำนาจลงนามร่วมกันในเช็คเพื่อจ่ายเงินได้ตามที่กำหนดไว้ในข้อ๒๙ เลขาธิการอาจกำหนดหลักเกณฑ์ให้สำนักงานศาลส่งเงินส่วนที่เกินกว่าจำนวนที่กำหนดเข้าบัญชีของสำนักงานได้ให้สำนักงานศาลทำบัญชีเงินฝากและลงบัญชีการฝากเงิน การรับเงินและการถอนเงินไว้ทุกครั้งข้อ ๗๐การรับเงินและการส่งเงินระหว่างสำนักงานและสำนักงานศาลให้ใช้วิธีการโอนเงินเข้าบัญชีธนาคารให้กองการเงินและบัญชี*คุมการรับเงินและการส่งเงินไปยังสำนักงานศาลแต่ละแห่งให้สำนักงานศาลทำบัญชีการรับเงินและการส่งเงินไปยังสำนักงานทุกครั้งข้อ ๗๑[๒๙]เมื่อเริ่มปีงบประมาณให้สำนักบริหารการเงินและต้นทุนโอนเงินงบประมาณให้สำนักงานศาลทุกแห่งเพื่อเป็นค่าใช้จ่ายตามแผนการใช้จ่ายเงินประจำปีกรณีสำนักงานศาลใดมีความจำเป็นต้องปรับแผนการใช้จ่ายเงินโดยไม่กระทบต่อวงเงินงบประมาณที่สำนักงานศาลนั้นได้รับให้รายงานเหตุผลความจำเป็นต่อเลขาธิการและแจ้งให้สำนักบริหารการเงินและต้นทุนทราบเพื่อประโยชน์ตามวรรคหนึ่งข้อ ๗๒[๓๐]สำนักงานศาลใดมีความจำเป็นต้องใช้เงินเกินกว่าวงเงินงบประมาณที่สำนักงานศาลนั้นได้รับให้เสนอเหตุผลความจำเป็นต่อเลขาธิการผ่านสำนักนโยบายและแผนและให้สำนักนโยบายและแผนพิจารณาและเสนอความเห็นต่อเลขาธิการข้อ ๗๓[๓๑] (ยกเลิก)ข้อ ๗๔ให้สำนักงานศาลจัดทำบัญชีรายรับรายจ่ายและเงินคงเหลือของสำนักงานศาลทุกเดือนและเสนอต่อเลขาธิการตามที่กำหนดในข้อ๗๖ วรรคสองเพื่อประโยชน์ในการควบคุมและประสานงานกับสำนักงานศาลต่างๆในด้านการบัญชีและการเงิน เลขาธิการหรือผู้ซึ่งเลขาธิการมอบหมายมีอำนาจสั่งให้สำนักงานศาลทำบัญชีหรือทำรายงานเกี่ยวกับการเงินนอกจากที่กำหนดในวรรคหนึ่งก็ได้[๓๒]หมวด ๕การบัญชี ข้อ ๗๕ให้สำนักบริหารการเงินและต้นทุน*จัดทำบัญชีของสำนักงานตามหลักการบัญชีซึ่งเป็นที่ยอมรับกันโดยทั่วไปข้อ ๗๖[๓๓]ให้สำนักบริหารการเงินและต้นทุนจัดทำงบทดลองของสำนักงานเสนอต่อเลขาธิการเป็นประจำทุกเดือนอย่างช้าภายในวันที่ ๑๐ ของเดือนถัดไปให้เจ้าหน้าที่การเงินจัดทำงบทดลองของสำนักงานศาลเสนอต่อผู้อำนวยการสำนักงานศาลและส่งให้ผู้อำนวยการสำนักบริหารการเงินและต้นทุนภายในวันที่๕ ของเดือนถัดไป เพื่อจัดทำรายงานการเงินในภาพรวมเสนอต่อเลขาธิการตามวรรคหนึ่งข้อ ๗๗บัญชีและทะเบียนทรัพย์สิน รวมทั้งหลักฐานที่ใช้ในการลงบัญชีจะต้องเก็บไว้ให้เป็นระเบียบเพื่อสะดวกในการตรวจสอบและเก็บรักษา ไว้ไม่น้อยกว่าสิบปีในกรณีที่เป็นเอกสารเกี่ยวกับการเงินหรือการก่อหนี้ผูกพันทางการเงินที่ไม่มีหลักฐานแห่งการก่อหนี้เปลี่ยนแปลง โอน สงวน หรือระงับซึ่งสิทธิในทางการเงิน รวมถึงเอกสารเกี่ยวกับการรับเงินจ่ายเงินหรือการก่อหนี้ผูกพันทางการเงินที่หมดความจำเป็นในการใช้เป็นหลักฐานแห่งการก่อหนี้ เปลี่ยนแปลง โอน สงวนหรือระงับซึ่งสิทธิในทางการเงินเพราะมีเอกสารอื่นที่สามารถนำมาใช้อ้างอิงหรือทดแทนเอกสารดังกล่าวแล้วและสำนักงานตรวจเงินแผ่นดินตรวจสอบถูกต้องแล้วหรือเป็นเอกสารที่ไม่มีความจำเป็นต้องใช้ประกอบการตรวจสอบหรือการใด ๆ อีกให้เก็บรักษาไว้ไม่น้อยกว่าห้าปีข้อ ๗๘[๓๔] (ยกเลิก)หมวด ๖การตรวจสอบบัญชีและการรายงานประจำปี ข้อ ๗๙ให้ผู้ตรวจสอบภายในมีหน้าที่ตรวจสอบ ดังนี้(๑)บัญชีทางการเงินและทรัพย์สินมีวัตถุประสงค์ในการตรวจสอบว่าสำนักงานได้ปฏิบัติทางการเงินและทรัพย์สินถูกต้องตามคำสั่งและระเบียบที่กำหนดไว้หลักฐานและเอกสารทางการเงินมีความถูกต้องและสมบูรณ์ การบันทึกบัญชีแยกประเภทและสรุปผลรวมทั้งรายงานทางการบัญชีได้ปฏิบัติตามหลักการบัญชีซึ่งเป็นที่ยอมรับโดยทั่วไปตามที่สำนักงานกำหนดหรือไม่(๒)การบริหารและดำเนินงานของสำนักงานมีวัตถุประสงค์ในการตรวจสอบว่าสำนักงานได้บริหารและดำเนินงานบรรลุวัตถุประสงค์และนโยบายอย่างมีประสิทธิภาพและประสิทธิผลหรือไม่เพียงใดให้ผู้ตรวจสอบภายในรายงานผลการตรวจสอบต่อเลขาธิการทราบเป็นประจำทุกเดือนและเสนอรายงานให้ประธานทราบอย่างน้อยปีละหนึ่งครั้งข้อ ๘๐[๓๕]ให้สำนักบริหารการเงินและต้นทุนจัดทำงบการเงินประจำปีเสนอประธานผ่านเลขาธิการเพื่อให้ความเห็นชอบก่อนส่งให้สำนักงานการตรวจเงินแผ่นดินตรวจสอบภายในเก้าสิบวันนับแต่วันสิ้นปีงบประมาณของทุกปีหมวด ๗ความรับผิดชอบ ข้อ ๘๑ข้าราชการและลูกจ้างของสำนักงานต้องปฏิบัติหน้าที่ราชการให้เป็นไปตามที่กำหนดในระเบียบนี้อย่างเคร่งครัดผู้ใดปฏิบัติราชการโดยไม่ปฏิบัติตามระเบียบนี้ถือว่าผู้นั้นกระทำผิดวินัยข้อ ๘๒หากปรากฏว่าเงินในความรับผิดชอบของหน่วยงานในสังกัดใดขาดบัญชีหรือสูญหายเพราะการทุจริตหรือมีพฤติการณ์ที่ส่อไปในทางไม่สุจริตหรือเพราะเหตุหนึ่งเหตุใดซึ่งมิใช่กรณีปกติให้เจ้าหน้าที่การเงินหัวหน้าการเงินหรือผู้อำนวยการสำนักบริหารการเงินและต้นทุน*รีบรายงานให้เลขาธิการหรือผู้อำนวยการสำนักงานศาล*แล้วแต่กรณีทราบ เพื่อแก้ไขหรือพิจารณาสั่งการโดยด่วนในกรณีที่เห็นว่ามีการกระทำความผิดทางวินัยหรือความผิดทางอาญาให้รีบดำเนินการเพื่อให้มีการลงโทษทางวินัยหรืออาญาโดยเร็วและในกรณีที่เห็นว่าเป็นการกระทำที่ก่อให้เกิดความเสียหายทางแพ่งแก่ราชการหรือบุคคลอื่นให้รีบดำเนินการตามกฎหมายว่าด้วยการรับผิดทางละเมิดของเจ้าหน้าที่เพื่อให้ได้ข้อยุติโดยเร็วประกาศ ณ วันที่ ๑๒พฤศจิกายน พ.ศ. ๒๕๔๒อักขราทร จุฬารัตนกรรมการข้าราชการฝ่ายศาลปกครองทำหน้าที่ประธานกรรมการข้าราชการฝ่ายศาลปกครองระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน(ฉบับที่ ๒) พ.ศ. ๒๕๔๔[๓๖]*ระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน(ฉบับที่ ๓) พ.ศ. ๒๕๔๗[๓๗]ข้อ๔ ให้แก้ไขคำว่า กองคลัง และคำว่า ผู้อำนวยการกองคลัง ในระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน พ.ศ. ๒๕๔๒ซึ่งแก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๒) พ.ศ. ๒๕๔๔ เป็น กองการเงินและบัญชี และ ผู้อำนวยการกองการเงินและบัญชี*ระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน(ฉบับที่ ๔) พ.ศ. ๒๕๕๐[๓๘]ข้อ ๔ให้แก้ไขคำว่า กองการเงินและบัญชี ผู้อำนวยการกองการเงินและบัญชี หัวหน้าสำนักงานศาล และ หัวหน้าฝ่ายบริหารทั่วไปในระเบียบคณะกรรมการข้าราชการฝ่ายศาลปกครอง ว่าด้วยการเงินและการเก็บรักษาเงินพ.ศ. ๒๕๔๒ ซึ่งแก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๓) พ.ศ. ๒๕๔๗ เป็น สำนักบริหารการเงินและต้นทุน ผู้อำนวยการสำนักบริหารการเงินและต้นทุน ผู้อำนวยการสำนักงานศาล และ ผู้อำนวยการกลุ่มบริหารทั่วไป ตามลำดับระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๕) พ.ศ. ๒๕๕๖[๓๙]สุนันทา/ผู้จัดทำ๒๘ กรกฎาคม ๒๕๕๑ณัฐพร/ปรับปรุง๑๖ กันยายน ๒๕๕๖[๑] ราชกิจจานุเบกษาเล่ม ๑๑๖/ตอนที่ ๑๑๒ ก/หน้า ๗/๑๒ พฤศจิกายน ๒๕๔๒[๒] ข้อ ๓ นิยามคำว่า หน่วยงานในสังกัด แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๔) พ.ศ. ๒๕๕๐[๓] ข้อ ๓ นิยามคำว่า หัวหน้าการเงิน แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๔) พ.ศ. ๒๕๕๐[๔] ข้อ ๓ นิยามคำว่า ผู้ปฏิบัติงาน แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๔) พ.ศ. ๒๕๕๐[๕] ข้อ ๓ นิยามคำว่า ใบสำคัญคู่จ่าย แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๔) พ.ศ. ๒๕๕๐[๖] ข้อ ๗แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๔) พ.ศ. ๒๕๕๐[๗] ข้อ ๙ วรรคหนึ่งแก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๔) พ.ศ. ๒๕๕๐[๘] ข้อ ๑๐ วรรคสองแก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๕) พ.ศ. ๒๕๕๖[๙] ข้อ ๑๖แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๔) พ.ศ. ๒๕๕๐[๑๐] ข้อ ๑๘แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๔) พ.ศ. ๒๕๕๐[๑๑] ข้อ ๒๑แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๔) พ.ศ. ๒๕๕๐[๑๒] ข้อ ๒๑ (๑)แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๕) พ.ศ. ๒๕๕๖[๑๓] ข้อ ๒๖แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๕) พ.ศ. ๒๕๕๖[๑๔] ข้อ ๒๗แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๓) พ.ศ. ๒๕๔๗[๑๕] ข้อ ๒๘แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๓) พ.ศ. ๒๕๔๗[๑๖] ข้อ ๒๘/๑เพิ่มโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๕) พ.ศ. ๒๕๕๖[๑๗] ข้อ ๒๙แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๔) พ.ศ. ๒๕๕๐[๑๘] ข้อ ๓๙แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๔) พ.ศ. ๒๕๕๐[๑๙] ข้อ ๔๑แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๒) พ.ศ. ๒๕๔๔[๒๐] ข้อ ๔๕แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๒) พ.ศ. ๒๕๔๔[๒๑] ข้อ ๔๘แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๒) พ.ศ. ๒๕๔๔[๒๒] ข้อ ๕๐ (๕)แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๔) พ.ศ. ๒๕๕๐[๒๓] ข้อ ๕๑แก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยการเงินและการเก็บรักษาเงิน(ฉบับที่ ๒) พ.ศ. ๒๕๔๔[๒๔] ข้อ ๕๓ (๑)แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๒) พ.ศ. ๒๕๔๔[๒๕] ข้อ ๕๘ (๑)แก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยการเงินและการเก็บรักษาเงิน(ฉบับที่ ๔) พ.ศ. ๒๕๕๐[๒๖] ข้อ ๕๘ (๒)แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๔) พ.ศ. ๒๕๕๐[๒๗] ข้อ ๕๙ วรรคหนึ่ง แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๕) พ.ศ. ๒๕๕๖[๒๘] ข้อ ๖๕แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๒) พ.ศ. ๒๕๔๔[๒๙] ข้อ ๗๑แก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยการเงินและการเก็บรักษาเงิน(ฉบับที่ ๔) พ.ศ. ๒๕๕๐[๓๐] ข้อ ๗๒แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๔) พ.ศ. ๒๕๕๐[๓๑] ข้อ ๗๓ยกเลิกโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๔) พ.ศ. ๒๕๕๐[๓๒] ข้อ ๗๔ วรรคสองแก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๒) พ.ศ. ๒๕๔๔[๓๓] ข้อ ๗๖แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๔) พ.ศ. ๒๕๕๐[๓๔] ข้อ ๗๘ยกเลิกโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๔) พ.ศ. ๒๕๕๐[๓๕] ข้อ ๘๐แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๔) พ.ศ. ๒๕๕๐[๓๖] ราชกิจจานุเบกษาเล่ม ๑๑๘/ตอนที่ ๓๓ ก/หน้า ๗/๒๘ พฤษภาคม ๒๕๔๔[๓๗] ราชกิจจานุเบกษาเล่ม ๑๒๑/ตอนพิเศษ ๗๔ ก/หน้า ๙/๗ ธันวาคม ๒๕๔๗[๓๘] ราชกิจจานุเบกษาเล่ม ๑๒๔/ตอนที่ ๕๗ ก/หน้า ๙/๒๑ กันยายน ๒๕๕๐[๓๙] ราชกิจจานุเบกษาเล่ม ๑๓๐/ตอนที่ ๖๙ ก/หน้า ๑๑/๒ สิงหาคม ๒๕๕๖